वांग शिन
वांग शिन (जन्म नवम्बर 10, 1985 शेनयांग, लिओनिंग) चीन की सेवानिवृत्त बैडमिंटन खिलाड़ी हैं जो कि पूर्व शीर्ष वरीय महिला खिलाड़ी भी रह चुकी हैं। उन्होंने 2012 ग्रीष्मकालीन ओलम्पिक में चीन का प्रतिनिधित्व करते हुए कांस्य पदक के मुकाबले तक बेहतरीन प्रदर्शन किया लेकिन घुटनों में चोटिल हो जाने की वजह से उन्हें बाहर होना पड़ा और कांस्य पदक का मैच भारत की साइना नेहवाल ने 21–18, 1–0 (आगे) अंकों से जीत लिया।